Heilsuástand kvenna – Eru greiningar alltaf réttar ? Þekkt er meðal kvenna að hlustun getur verið ábótavant þegar þær sækja sér þjónustu í heilbrigðiskerfinu vegna kvilla sinna og oft finna þær fyrir fordómum og upplifa sig sem „ móðursjúkar “ fyrir það eitt að reyna að sækja sér svör við einkennum sínum og líðan . Einnig er staðreyndin sú að það er svo gríðarlegt álag í heilbrigðiskerfinu sem gerir heilbrigðisstarfsmönnum erfiðara fyrir að geta ekki gefið sjúklingum nægan tíma til að hlusta á þá og þá í framhaldinu að greina rétt . Fordómar eða vanþekking ? Er hlustað á heilsugæslunni ? Er tíminn nægur sem gefinn er þegar mætt er á heilsugæslustöðina ? Þekkja starfsmenn heilbrigðiskerfisins öll einkenni ? Greiningar eins og vefjagigt , síþreyta og kulnun eru mikið í umræðunni , sem er gott og nauðsynlegt þar sem umræða leiðir alltaf til betri og dýpri þekkingar og skilnings á heilsuástandi kvenna . Allar þessar greiningar , ásamt breytingaskeiði hafa fjölmörg einkenni sem hafa víðtæk áhrif á heilsufar og almenna líðan kvenna , ásamt þeim óþægilegu og oft lamandi afleiðingum sem fylgja minni orku og minnkandi virkni , þ.m.t. töpuðum vinnustundum , takmarkandi þátttöku í félagslífi og samveru með sínum nánustu . Einkenni og upplifun kvenna í eftirfarandi greiningum eru á margan hátt svipuð og oft nánast þau sömu . Einnig getur sama konan verið að ganga í gegnum fleiri en eitt „ skeið / ástand / kvilla “ á sama tíma t.d. sökum aldurs og því gæti verið erfitt að segja til um nákvæma greiningu í stuttum viðtölum á heilsugæslunni . Vefjagigt – það eru nánast eingöngu konur sem fá þessa greiningu Síþreyta – er ört stækkandi hópur beggja kynja , en konur eru þó í meirihlutaKulnun – konur um og yfir fimmtugt mælast í miklum meirihluta Breytingaskeið kvenna – mjög vítt aldursbil kvenna Einnig má nefna nýjustu greininguna sem enn hefur ekki fengið gott íslenkst nafn og því talað um BII einkenni . Þar má finna fjölda kvenna sem upplifir mörg svipuð einkenni og koma fram í ofangreindum greiningum , en samsvara sér ekki með þeirri greiningu sem þær fá og verða ekki betri þrátt fyrir meðhöndlun og lyf . Eins og með fjölda annarra greininga sem hafa komið fram undanfarna áratugi , eru nú í upphafi skiptar skoðanir um hvort þessi nýja greining eigi rétt á sér og sem oft áður , benda sumir á móðursýki og múgæsingu í hópum kvenna á samfélagsmiðlum . Þarna komum við kannski aftur að fordómum , skorti á hlustun og vanþekkingu heilbrigðisstarfsmanna . Hvað eru BII einkenni ? BII ( Breast Implant Illness ) – einkenni vegna íhluta í líkamanum eins og t.d. brjóstapúða getur einnig verið um að ræða aðra íhluti , stoðnet og annað Aukning á innsetningu íhluta og þá sérstaklega brjóstapúða hefur verið gífurleg á undanförnum áratugum . Þúsundir þeirra kvenna sem hafa farið í slíka uppbyggingu finna fyrir mikilli breytingu á heilsu sinni og líðan til hins verra , eftir slíkar aðgerðir . Misjafnt er hve langur tími líður frá aðgerð og misjafnt er hve mikil áhrif einkennin hafa á konurnar . Nú er vakning og umræða um BII einkenni verður meiri með hverri vikunni sem líður , komið hefur í ljós að alltof stór hluti þessara kvenna upplifir mikla vanlíðan og jafnvel algjört hrun á einhverjum tímapunkti eftir að púðar hafa verið settir í brjóst þeirra , margar bæði líkamlega og andlega . Eins og sjá má í töflunni hér að neðan eru mikil líkindi með þekktum einkennum hverrar greiningar sem talað er um hér að ofan – tekið skal fram að einkennalistinn er fjarri því að vera tæmandi í þessari töflu . Velta má upp ýmsum spurningum varðandi greiningar eða vangreiningar á BII einkennum og þá hvort að konur hafi jafnvel fengið ranga greiningu vegna vanþekkingar um BII einkenni : Eru til tölur um hve stórt hlutfall kvenna sem glíma við einkenni ofangreindra kvilla hafi einhvers konar íhluti í líkamanum ? ( Samanber tölur sem til eru um háa prósentutölu kvenna sem upplifa kulnun ) . Eru til tölur um hve margar konur á Íslandi hafa farið í aðgerðir til að setja brjóstapúða eða einhvers konar íhluti í líkamann ? Eru einhverjar rannsóknir í gangi í heilbrigðiskerfinu sem taka á heilsufari kvenna m.t.t. íhluta í líkamanum , almenna líðan og heilsufar eftir slíkar aðgerðir ? Gæti verið að konur almennt séu ranglega greindar eða vangreindar m.a. vegna lakrar hlustunar og fordóma í kerfinu ? Fjöldi kvenna á Íslandi hafa nú þegar farið í eða eru að fara í aðgerð til að láta fjarlægja púða úr brjóstum og allar eru þær að leita eftir svörum um hvort mælanleg tenging sé á milli hrakandi heilsufars eftir brjóstauppbyggingu / - stækkun og brjóstapúðanna . Fjöldi þessara kvenna hafa endurheimt heilsuna að hluta , aðrar náð fullum bata og losnað við aðrar greiningar sem voru nefndar hér að ofan . Er það tilviljun eða var um vangreiningu að ræða ? Rannsóknir vantar fyrir heilbrigðiskerfið og fyrir allar þær konur sem hugsanlega velkjast vangreindar eða ranglega greindar í kerfinu . FDA í Bandaríkjunum hefur núþegar afturkallað alla Allergan brjóstapúða með hrjúfu yfirborði , líkt og var gert við PiP-púðana , á meðan þeir púðar eru taldir öruggir hérlendis og sagðir eiga að duga ævilangt . Mikilvægt er að vekja athygli á þessu og ýta undir umræður í þjóðfélaginu og ekki síður að skoða málið heildrænt , fyrir van - eða ranglega greindar konur og sem forvörn fyrir konur sem velta fyrir sér að fara í íhlutaaðgerðir , þar sem þeim er almennt ekki tjáð um hugsanlegar aukaverkanir af brjóstapúðum og öðrum íhlutum , fyrir aðgerðir . Enda eru allar slíkar upplýsingar í umbúðum púðanna sem konan sjaldnast sér , hvorki fyrir né eftir aðgerð . htveir – heildræn heilsa ehf ber samkvæmt þessu enga ábyrgð á tjóni sem kann að verða á vöru í flutningi . Skattar og gjöldÖll verð í vefversluninni eru með VSK og reikningar eru gefnir út með VSK . Sé varan ekki til á lager mun þjónustufulltrúi hafa samband og tilkynna um áætlaðan afhendingartíma vörunnar . VerðSendingargjald kemur fram í heildarverði .